ЛИГНА ПАРКЕТ д.о.о. Београд (Стари Град) – У СТЕЧАЈУ
Ул: Теразије бр.45,  11000 Београд
МБ: 17230344   ПИБ: 100026933
___________________________________________________________________________
Адреса за пријем поште: Сремска 6/1 „Центар за стечај“, 11000 Београд




Поштовани,
 
Упућујемо Вам ПОЗИВ ЗА ДОСТАВЉАЊЕ ПОНУДА за пружање услуга процене vредности ЛИГНА ПАРКЕТ д.о.о. Београд (Стари Град) – У СТЕЧАЈУ Ул: Теразије бр.45,  11000 Београд МБ: 17230344   ПИБ: 100026933и то:

-  процене вредности имовине – удела - ликвидационом методом,

Сврха процене је да се на основу процене ликвидационе вредности утврди стратегија продаје у циљу остварења највеће продајне вреднoсти и максималног намирења поверилаца у стечајном поступку који се води над стечајним дужником ЛИГНА ПАРКЕТ д.о.о. Београд (Стари Град) – У СТЕЧАЈУ Ул: Теразије бр.45, 11000 Београд МБ: 17230344   ПИБ: 100026933.

Извештај о процени вредности мора бити у складу са Међународним стандардима финансијског извештавања – МСФИ.
 
По завршетку посла, понуђач је дужан да припреми и достави правном лицу које је било предмет процене детаљан извештај у електронској форми и 3 примерка у писaној форми, који ће морати да садржи следеће:
-              Предмет процене;
-              Мишљење о приложеној имовинско-правној документацији;
-              Дефиниција вредности;
-              Датум процене;
-             Закључак о процењеној ликвидационој вредности имовине стечајног дужника и закључак о процењеној  вредности стечајног дужника као правног лица;
-              Претпоставке и ограничавајући услови;
-             Процену сврсисходности продаје стечајног дужника као правног лица у односу на продају стечајног дужника у деловима, у колико је то предложени начин продаје.
 
Процена се врши у складу са Међународним стандардима процене, Међународним рачуноводственим стандардима и Националним стандардима за управљање стечајном масом – Национални стандард број 5 о начину и поступку уновчења имовине стечајног дужника, омогућавајући исказивање ликвидационе вредности имовине стечајног дужника и вредности стечајног дужника као правног лица.
Надаље, резултати процене имовине стечајног дужника и процене стечајног дужника као правног лица треба да користе за исказивање ликвидационе вредности у рачуноводственим евиденцијама тих правних лица у складу са МСФИ, те је потребно применити методе процене које омогућавају да закључак о ликвидационој вредности примарно буде изведен из тржишних вредности, а у случајевима где не постоје поуздани тржишни подаци, неопходно је применити алтернативне методе процене, као што су приносни и трошковни методи. 
Потребно је да у понуду буду детаљно описане методе које намеравате да користе у својој процени.
 
Понуда мора да буде јасна, недвосмислена, читко исписана и оверена печатом и потписом овлашћеног лица. 
Понуде са варијантама нису дозвољене.
Понуда мора садржати рок у коме ће завршити процену и цену за пружену услугу исказану ИСКЉУЧИВО у динарима са посебно исказаним ПДВ-ом. 

Све понуде се достављају на српском језику.
 
Наручилац задржава право да по пријему свих понуда донесе одлуку да ни једног понуђача не изабере.
 
Исплата уговорене цене за обављене услуге која ће бити прецизирана уговором, извршиће се по добијању сагласности стечајног судије и у складу са динамиком прилива средстава у стечајну масу, а најкасније након продаје стечајног дужника.
 
Услове које консултантски тим треба да задовољава, у смислу квалификационих захтева су следећи:
-              да је регистрован за обављање одговарајуће делатности код надлежног органа;

 
Молимо Вас да понуду са доказима о испуњености услова доставите на: адресу за пријем поште  повереника, СРЕМСКА 6/1, 11000 Београд, закључно са 15.03.2022. године

             У Београду, дана 09.03.2022.године                                                                                                 
                                                                                                                                                                                                             
		Стечајни управник

Владимир Стојановић   
     



                                                                                          


